**Zapisnik 1. sestanka Goriškega Golf kluba, ki je potekal dne 8.5.2017 v prostorih Elektro Primorska, Erjavčeva ulica 22, s pričetkom ob 17.00 uri**

Vabljeni člani UO in NO

Prisotni : Valter Vodopivec, Mitja Munih, Ivan Lipovšek, Iztok Pelan, Silvester Vončina, Aleš Krivec

Odsotni: Silvester Polanc, Marino Furlan

Sestanek je vodil predsednik društva Valter Vodopivec

Zapisnik je zapisal Mitja Munih

Sestanek je bil zaključen ob 19.00 uri

Dnevni red:

-       Imenovanje predsednika NO

-       Sestava komisije za primopredajo – začasna komisija

-       Sprememba statuta, začetek postopkov, …

-       Plan predvidenih turnirjev kluba, organizacija, zadolžitve

-       Spletna stran, skrbništvo, oblikovanje,….

-       Obveščanje članstva o delu društva

- Podelitev častnega članstva

- tajnik društva, pooblaščeni član UO – imenovanje!

- razno

Ad 1) NO GGK je za predsednika odbora soglasno potrdil Aleša Krivca. Silvester Polanc je glasoval telefonsko.

Ad 2) UO je v komisijo za primopredajo poslov z prejšnjim vodstvom imenovalo Valterja Vodopivca, Mitja Muniha in Silvestra Polanca. Naloge komisije so pridobitev in prevzem dokumentacije, materiala ter ostalih sredstev društva od prejšnjega vodstva društva. O prevzemu se sestavi zapisnik, ki ga podpišeta obe strani. Primopredaja je prioriteta, da društvo lahko začne nemoteno poslovati. Rok: druga polovica maja 2017.

Ad 3) UO je na seji ugotovil, da je statut društva zastarel in je potreben vsebinskih popravkov. Ustanovi se delovna skupina v kateri so Ivan Lipovšek, Silvester Polanc in Silvester Vončina ter član društva Bojan Kraj. Koordinator skupine je Ivan Lipovšek. Skupina pripravi izhodišča za spremembe statuta, ki jih bo UO obravnaval na naslednji seji. Pri delu delovne skupine lahko sodelujejo tudi drugi člani društva. Spremembe statuta mora potrditi zbor društva, ki bo predvidoma konec leta 2017. Rok priprave novega statuta: 15.september 2017.

Ad 4) UO je za pripravo plana predvidenih turnirjev, organizacijo in pripravo vseh potrebnih aktivnosti imenoval skupino v kateri so Valter Vodopivec, Iztoka Pelan in Mitja Munih. Skupino vodi Valter Vodopivec. Skupina pripravi strategijo društva na tem področju, plan aktivnosti, turnirjev, ter predvidene ukrepe, da bi klub v bodoče privabil in pridobil nove člane društva ter golf približal čim večji populaciji ljudi v naši regiji.

Silvester predlaga ponovno aktivacijo Šempeterskega igrišča za druženje in igranje golfa ter organizacijo tedenskih turnirjev, ki bi pripomogli k spodbujanju članstva društva ter vseh ostalih zainteresiranih posameznikov za igranje golfa. Predlog je, da se vodstvo UO GGK dogovori z igriščem Šempeter za posebne pogoje za člane GGK.

Ad 5) UO ugotavlja, da je spletna stran društva zastarela, neažurna in potrebna popolne prenove. Ker je obstoječa domena v lasti bivšega predsednika društva je potreben dogovor glede prevzema domene goriskigolfklub.org . Razmišlja se o novi domeni za novo spletno stran. Ustanovi se skupina v kateri sta Valter Vodopivec in Mitja Munih, ki bo pripravila predloge prenove strani, načina dela oblikovanja le te in določila skrbnika za vnos vseh potrebnih podatkov. Potreben je dogovor z podjetjem Arctur, s katerim ima klub trenutno pogodbo. Le to mora UO še preveriti ob primopredaji s prejšnjim vodstvom.

Ad 6) Obveščanje članstva o delu društva. Pridobiti je potrebno spisek članov kluba, aktivnih in neaktivnih, ki se jim pošlje motivacijsko pismo. Za obveščanje članov društva se bo uporabilo vse komunikacijske kanale, predlaga se tudi, da bodo člani imeli vse potrebne informacije na spletni strani društva, kjer bodo objavljene tako javne informacije kot tudi informacije, ki bodo namenjene izključno samo članom GGK.

Ad 7) Podelitev častnega članstva za Borisa Školarisa in Stojana Skubina. UO pripravi potreben predlog in obrazložitev za naslednji zbor društva.

Ad 8) Imenovanje tajnika društva in pooblaščenega člana UO društva v primeru odsotnosti predsednika društva. Za tajnika GGK se imenuje Mitja Muniha.

Ad9) UO ugotavlja, da v GGK potrebujejo kapetana kluba, ki bo zadolžen za pripravo in sestavo ekip za medklubska tekmovanja. Kapetan skrbi za delo tekmovalnih selekcij, organizira prijave na turnirje, in skrbi za pravilno predstavljanje kluba. Pripravi se predlog z imenom kandidata in vseh potrebnih zadolžitev za kapetana, ki se ga obravnava na naslednji seji UO.

Predviden naslednji sestanek je 7.6.2017 ob 17.00 uri.

V Novi Gorici, 12.5.2017 predsednik društva

 Valter Vodopivec